

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/27**

**URBROJ: 2186/03-02-21-1**

**Cestica, 18.06.2021.**

Na temelju članka 31. stavka 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), te članka 30. i 31. Statuta Općine Cestica (»Službeni vjesnik Varaždinske županije«, broj 13/21), Općinsko vijeće Općine Cestica na 2. sjednici održanoj dana 18.06.2021. godine, donosi

**ODLUKU**

**o utvrđivanju naknade za rad vijećnika/ca, predsjednika i potpredsjednike Općinskog vijeća Općine Cestica te članove radnih tijela i članova Vijeća mjesnih odbora**

Članak 1.

 Ovom Odlukom određuje se visina naknade za rad vijećnika/ca, predsjednika i potpredsjednike Općinskog vijeća Općine Cestica te članove radnih tijela i članova Vijeća mjesnih odbora.

Članak 2.

Vijećnik/ca Općinskog vijeća za svoj rad u Općinskom vijeću ima pravo na mjesečnu neto naknadu u iznosu od 650,00 kuna.

Predsjednik Općinskog vijeća za svoj rad u Općinskom vijeću ima pravo na mjesečnu neto naknadu u iznosu od 1.000,00 kuna.

Potpredsjednici Općinskog vijeća imaju pravo po svakoj zamjeni primiti neto naknadu u iznosu od 850,00 kuna za mjesec u kojem je izvršena zamjena.

Članak 3.

Članovima radnih tijela te članovima Vijeća mjesnih odbora pripada dnevnica za prisustvovanje po održanoj sjednici mjesnog odbora, kao i za službena putovanja u zemlji i inozemstvu sukladno važećim zakonskim propisima.

Članak 4.

Prethodno navedeni, kada se odriču naknade za svoj rad, podnose potpisanu pismenu izjavu o odricanju. Izjava o odricanju može se naknadno pismeno opozvati kada navedeni ponovno žele steći pravo na daljnju naknadu za svoj rad.

Članak 5.

Naknade se isplaćuju do 10. u mjesecu za prethodni mjesec, počevši od naknade za mjesec lipanj 2021. godine koja će biti isplaćena u mjesecu srpnju 2021. godine.

Članak 6.

Stupanjem na snagu ove Odluke, prestaje važiti Odluka o visini naknade članovima Općinskog vijeća Općine Cestica (»Službeni vjesnik Varaždinske županije«, broj 52/13) i Odluka o visini naknade za rad predsjednika Općinskog vijeća Općine Cestica (''Službeni vjesnik Varaždinske županije'', broj 48/17).

Članak 7.

Ova Odluka stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća:

Darko Majhen, mag.pol.